Taulukossa on tuotteen valmistamisen eri vaiheisiin liittyviä kysymyksiä ja mietinnän kohteita. Yritä ottaa mahdollisimman moni asia huomioon tuotteen elinkaarta selvittäessäsi. Näin tekemäsi elinkaarianalyysi on mahdollisimman monipuolinen ja todenmukainen.

| **Sisään** | **Osaprosessit** | **Ulos** |
| --- | --- | --- |
| **Raaka-aineet:**  Mitä raaka-aineita tuotteen, sen sivutuotteiden, esim. etikettien ja korkkien ja pakkauksen valmistamiseen tarvitaan?  **Mieti:**  Mistä raaka-aineet ovat peräisin?  Millaisia ympäristövaikutuksia raaka-aineiden hankinnasta aiheutuu?  Ovatko valmiin tuotteen valmistusmateriaalit kierrätettäviä? | **Raaka-aineen hankinta:**  Viljely: viljelyalan raivaus, kastelu, lannoitteet, torjunta-aineet, ruoka  Öljyntuotanto: öljynporaus, kuljetus  Millaisia koneita ja työkaluja tarvitaan?  Millaisia kuljetusvälineitä tarvitaan?  **Mieti:**  Miten tuotanto vaikuttaa luontoon, ihmisiin ja eläimiin? | **Tuotteet:**  Kuvaile tuotetta.  Sivutuotteet:  Kuvaile sivutuotteita ja tuotteen pakkausta.  **Mieti:**  Millaisista osista valmis, myytävä tuote muodostuu?  Onko kaikki tuotteen ohessa olevat osat tarpeellisia?  Onko pakkaus tarpeellinen?  Mikä on tuotteen laatu?  Mistä tunnistaa hyvän laadun?  Onko tuote kotimainen?  Millainen on tuotteen hinta-laatusuhde?  Miten tuotetta huolletaan? |
| **Energia:**  Mihin valmistusvaiheisiin tarvitaan energiaa?  Miten energia tuotetaan?  Käytetäänkö tuotteen valmistamiseen uusiutuvia vai uusiutumattomia luonnonvaroja?  Saadaanko energiaa talteen?  **Mieti:**  Mihin energiaa tarvitaan?  Missä vaiheissa energiaa tarvitaan?  Miten paljon energiaa tarvitaan?  Missä vaiheissa energiaa vapautuu? | **Tuotanto ja valmistus:**  Mitä vaiheita tuotteen valmistamiseen liittyy?  Mitä vaiheita pakkauksen valmistamiseen liittyy?  Tuotteen ja pakkauksen valmistamiseen tarvittavan energian ympäristövaikutukset ja päästöt?  **Mieti:**  Millainen pakkaus?  Missä maassa tuote valmistetaan?  Millaiset ovat paikalliset työolot? Käytetäänkö lapsityövoimaa? Millaisia ympäristövaikutuksia tuotteen valmistuksella on? | **Päästöt:**  Millaisia päästöjä ilmaan, veteen, maaperään joutuu tuotteen ja pakkauksen valmistuksen eri osaprosesseissa?  **Mieti:**  Millaisia vaikutuksia maaperään joutuneilla päästöillä on?  Millaisia ovat ilmansaasteiden vaikutukset?  Millaisia vaikutuksia aiheutuu vesistöihin? |
| **Kuljetus ja jakelu:**  Mitä raaka-aineita joudutaan kuljettamaan?  Mieti:  Onko jonkun raaka-aineen kuljettaminen erityisen kallista tai vaikeaa? | **Kuljetus ja jakelu:**  Tarvitaanko tuotantovaiheessa kuljetusta tai jakelua?  Mieti:  Tarvitaanko kuljetukseen erillinen pakkaus?  Tuotteen ja pakkauksen kuljetukseen liittyvät ympäristövaikutukset ja päästöt? | **Kuljetus ja jakelu:**  Valmiin tuotteen kuljetus kauppoihin ja kuluttajalle?  Mieti:  Joudutaanko käyttämään erikoiskuljetuksia?  Millainen kuljetus olisi mahdollisimman ympäristöystävällistä? |
| **Uudelleenkäyttö:**  Voidaanko jotakin valmistusmateriaalia käyttää uudelleen? | **Uudelleenkäyttö:**  Voidaanko tuotetta kierrättää?  Voidaanko tuotteesta valmistaa jokin uusi tuote? | **Uudelleenkäyttö:**  Voidaanko jotakin tuotteen osaa tai sivutuotetta kierrättää?  Mieti, miten tuotteesta saadaan mahdollisimman ympäristöystävällinen.  Mitään ei pitäisi päätyä sekajätteeksi/ ongelmajätteeksi. |
| **Mieti:**  Voidaanko jostakin materiaalista tuottaa energiaa? | **Mieti:**  Miten tuotteen elinkaarta voidaan pidentää? | **Mieti:**  Voidaanko tuotteen jotakin osaa käyttää uudelleen? |